9.  การจัดการ

  9.1 โครงสร้างการจัดการ

  การจัดการของ บริษัท บีอีซี เวิลด์ จำกัด (มหาชน) ดำเนินการโดยคณะกรรมการ
  ซึ่งมีรูปแบบเป็นคณะกรรมการเดี่ยว (Unitary Board)
  ประกอบด้วยกรรมการบริหารและกรรมการอิสระ
  มีคณะอนุกรรมการย่อยช่วยในการกลั่นกรองบางเรื่องเช่น คณะกรรมการบริหาร (Executive
  Committee) คณะกรรมการตรวจสอบ (Audit Committee) คณะกรรมการสรรหา
  (Nominating Committee)
  โดยที่คณะกรรมการกำหนดนโยบายให้ข้อชี้แนะและพิจารณาการทำงานของคณะกรรมการบริหาร
  ซึ่งมีหน้าที่ดำเนินการบริหารงานและกำกับดูแลฝ่ายจัดการในขณะที่คณะกรรมการ
  ตรวจสอบทำหน้าที่ตรวจสอบการทำงานของฝ่ายบริหาร
  และคณะกรรมการสรรหาทำหน้าที่สรรหาเสนอชื่อบุคคลที่ควรได้รับการแต่งตั้งให้เป็นกรรมการ
  รายชื่อของคณะกรรมการ

  คณะกรรมการของบริษัท ประกอบด้วยคณะกรรมการ 12 ท่าน ดังนี้

  1. นายวิชัย มาลีนนท์ ประธานกรรมการ

  2. นายประสาร มาลีนนท์ รองประธานกรรมการ

  3. นายประวิทย์ มาลีนนท์ กรรมการ

  4. นายประชา มาลีนนท์* กรรมการ

  5. นางสาวรัตนา มาลีนนท์ กรรมการ

  6. นางสาวนิภา มาลีนนท์ กรรมการ

  7. นางสาวอัมพร มาลีนนท์ กรรมการ

  8. นายประชุม มาลีนนท์ กรรมการ

  9. นางรัชนี นิพัทธกุศล กรรมการ

  10. นายอรุณ งามดี กรรมการอิสระ

  11. นายประธาน รังสิมาภรณ์ กรรมการอิสระ

  12. นายมานิต บุญประกอบ กรรมการอิสระ

  หมายเหตุ * ลาออกเมื่อวันที่ 1 กุมภาพันธ์ 2544

  เลขานุการบริษัท นายฉัตรชัย เทียมทอง

  คณะกรรมการตรวจสอบ ประกอบด้วยกรรมการรวม 3 ท่าน ได้แก่

  1. นายอรุณ งามดี ประธานคณะกรรมการตรวจสอบ

  2 นายประธาน รังสิมาภรณ์ กรรมการตรวจสอบ

  3. นายมานิต บุญประกอบ กรรมการตรวจสอบ

  คณะกรรมการสรรหา ประกอบด้วยกรรมการรวม 3 ท่านได้แก่

1.  นายประชุม มาลีนนท์

2.  นางสาวรัตนา มาลีนนท์

3.  นางรัชนี นิพัทธกุศล

คณะกรรมการบริหารของบริษัท ประกอบด้วยกรรมการบริหารจำนวน 8 ท่าน ดังนี้

1. นายวิชัย มาลีนนท์ ประธานกรรมการบริหาร

2. นายประสาร มาลีนนท์ รองประธานกรรมการบริหาร

3. นายประวิทย์ มาลีนนท์ กรรมการ สายธุรกิจโทรทัศน์

4. นางสาวอัมพร มาลีนนท์ กรรมการ สายธุรกิจผลิตรายการ

5. นายประชา มาลีนนท์* กรรมการ สายธุรกิจสตูดิโอ/รายการ

6. นายปราโมทย์ โชคศิริกุลชัย กรรมการ สายธุรกิจวิทยุ

7. นายประชุม มาลีนนท์ กรรมการ สายธุรกิจสื่อโฆษณาอิเล็กทรอนิกส์

8. นางสาวรัตนา มาลีนนท์ กรรมการ สายบัญชีและการเงิน

หมายเหตุ * ลาออกเมื่อวันที่ 1 กุมภาพันธ์ 2544

  อำนาจหน้าที่ของคณะกรรมการบริหาร

  คณะกรรมการของบริษัทได้แต่งตั้งให้มีคณะกรรมการบริหารขึ้นเป็นคณะทำงาน
  เพื่อดูแลบริหารงานประจำของกลุ่มปัจจุบัน
  คณะกรรมการบริหารประกอบด้วยกรรมการของบริษัทและกรรมการของบริษัทย่อยรวมแปด(8)ท่าน
  โดยแต่ละท่านจะมีอำนาจหน้าที่ดูแลควบคุมการปฎิบัติงานประจำของแต่ละสายงานธุรกิจแยกกันไปตามแต่ความถนัด
  ความสนใจ ความสามารถ ความเหมาะสมของแต่ละท่าน
  ทั้งนี้คณะกรรมการได้มอบอำนาจให้แก่กรรมการบริหารให้มีอำนาจสามารถดำเนินงานในหน้าที่แทนคณะกรรมการได้
  อย่างไรก็ตามการดำเนินงานบางเรื่อง
  โดยเฉพาะเรื่องที่เป็นเรื่องแปลกใหม่หรือเกี่ยวข้องกับหลายๆสายงานในเรื่องเดียวกัน
  กรรมการบริหารอาจนำเรื่องเข้าเสนอต่อคณะกรรมการเพื่อขออนุมัติให้ดำเนินการเป็นเรื่องเฉพาะ
  เช่น การเข้าร่วมทุนกับบุคคลภายนอกเข้าดำเนินการธุรกิจใหม่ เช่นนี้เป็นต้น
  โดยปกติคณะกรรมการบริหารเองก็มีการประชุมคณะกรรมการเพื่อการประสานงานในการดำเนินงานกันเป็นประจำอยู่แล้ว

  เจ้าหน้าที่บริหาร ณ วันที่ 31 ธันวาคม 2543 ประกอบด้วยเจ้าหน้าที่จำนวน 13 ท่าน ดังนี้

  1. นายวิชัย มาลีนนท์ ประธานกรรมการบริหาร

  2. นายประสาร มาลีนนท์ กรรมการผู้อำนวยการ

  3. นายประวิทย์ มาลีนนท์ รองกรรมการผู้อำนวยการ

  4. นายประชา มาลีนนท์* รองกรรมการผู้อำนวยการ

  5. นายประชุม มาลีนนท์ รองกรรมการผู้อำนวยการ

  6. นางสาวรัตนา มาลีนนท์ กรรมการบริหาร สายบัญชีและการเงิน

  7. นายปราโมทย์ โชคศิริกุลชัย กรรมการบริหาร สายธุรกิจวิทยุ

  8. นางสาวอัมพร มาลีนนท์ กรรมการบริหาร สายธุรกิจผลิตรายการ

  9. นายสมรักษ์ ณรงค์วิชัย ผู้อำนวยการฝ่าย ฝ่ายผลิตรายการ

  10. นายปณิธาน ทศไนยธาดา ผู้อำนวยการฝ่าย ฝ่ายโฆษณา

  11. นายฉัตรชัย เทียมทอง ผู้อำนวยการฝ่าย ฝ่ายการเงิน

12. นายธิติ โสมะฐิติ ผู้อำนวยการ สำนักพัฒนาระบบภายใน

และตรวจสอบภายใน

13. นายบริสุทธิ์ บูรณะสัมฤทธิ ผู้อำนวยการฝ่าย ฝ่ายงานสนับสนุน

หมายเหตุ * ลาออกเมื่อ 1 กุมภาพันธ์ 2544

ความสัมพันธ์ทางครอบครัวระหว่างผู้บริหารและผู้มีอำนาจควบคุม

  นายวิชัย มาลีนนท์ เป็นบิดาของกรรมการ กรรมการบริหาร
  และเจ้าหน้าที่ระดับผู้บริหารตามลำดับ ดังนี้

  ----- ---- ------------------------------ ---- ----------------------------
        1.   นายประสาร มาลีนนท์               2.   นายประวิทย์ มาลีนนท์

        3.   นายประชา มาลีนนท์                4.   นายประชุม มาลีนนท์

        5.   นางสาวรัตนา มาลีนนท์              6.   นางสาวนิภา มาลีนนท์

        7.   นางสาวอัมพร มาลีนนท์              8.   นางรัชนี นิพัทธกุศล
  ----- ---- ------------------------------ ---- ----------------------------

ประวัติการทำผิดกฎหมาย

  ในระยะเวลา 10 ปีที่ผ่านมา คณะกรรมการและเจ้าหน้าที่บริหารของบริษัท
  ไม่มีผู้ใดเคยถูกไล่ออก ปลดออก ให้ออกหรือต้องคดี เนื่องจากการกระทำทุจริต
  หรือเคยถูกฟ้องล้มละลาย หรือถูกต้องโทษอาญา หรือมีข้อพิพาท
  หรือการถูกฟ้องร้องซึ่งอยู่ในระหว่างการตัดสิน

  9.2 การสรรหากรรมการและเจ้าหน้าที่บริหาร

  ข้อบังคับของบริษัทกำหนดให้บริษัทมีกรรมการไม่น้อยกว่า 5 คน
  โดยกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
  กรรมการได้รับการเลือกตั้งจากที่ประชุมผู้ถือหุ้น
  ทุกๆครั้งที่มีการประชุมผู้ถือหุ้นประจำปีจะมีกรรมการหนึ่งในสามต้องออกจากตำแหน่งตามวาระ
  การเลือกตั้งกรรมการเป็นไปตามข้อบังคับของบริษัท
  ที่กำหนดให้ผู้ถือหุ้นแต่ละท่านมีคะแนนเสียงเท่ากับจำนวนหุ้นที่ตนถือและสามารถใช้คะแนนเสียงที่มีอยู่ทั้งหมดเลือกบุคคลเดียวหรือหลายคนเป็นกรรมการก็ได้
  แต่จะแบ่งแยกคะแนนเสียงที่ตนมีอยู่ให้แก่บุคคลใดมากน้อยเพียงใดไม่ได้
  และให้บุคคลที่ได้รับคะแนนสูงสุดตามลำดับลงมาเป็นผู้ได้รับการเลือกตั้งเป็นกรรมการกับจำนวนกรรมการที่พึงจะเลือกตั้งในครั้งนั้น
  ในกรณีที่มีตำแหน่งกรรมการว่างลงเพราะเหตุอื่นนอกจากถึงคราวออกตามวาระ
  ข้อบังคับกำหนดให้คณะกรรมการสามารถเลือกบุคคลเข้าเป็นกรรมการ
  แทนกรรมการท่านดังกล่าวเว้นแต่ในกรณีที่วาระของกรรมการท่านดังกล่าวเหลือน้อยกว่า 2 เดือน
  ในกรณีนี้คณะกรรมการสรรหาจะเป็นผู้เสนอชื่อบุคคลให้คณะกรรมการพิจารณาแต่งตั้ง
  ในส่วนของการสรรหาเจ้าหน้าที่บริหาร
  อาจจะดำเนินการสรรหาโดยผู้บังคับบัญชาตามลำดับชั้นหรือผ่านคณะกรรมการสรรหาขึ้นอยู่กับตำแหน่งที่จะสรรหา
  ที่ผ่านมาการเปลี่ยนแปลงในตำแหน่งต่างๆของเจ้าหน้าที่บริหารมีไม่บ่อยนัก

  9.3 ค่าตอบแทนผู้บริหารในรอบปี 2543

9.3.1 ค่าตอบแทนที่เป็นตัวเงิน

  บริษัทมีกรรมการรวมทั้งสิ้น 12 คน และมีเจ้าหน้าที่บริหาร รวมทั้งสิ้น 13 คน (ลาออก 1 คน
  เมื่อปลายเดือนเมษายน 2543) ทั้งนี้ ผู้บริหารรวม 7 คน เป็นกรรมการของบริษัทด้วย ในรอบปี
  2543นี้ กรรมการและผู้บริหารได้รับค่าตอบแทนที่เป็นตัวเงิน ดังนี้

(ก) ค่าตอบแทนกรรมการ 12,352,000.- บาท

โดยเป็นค่าตอบแทนในรูปเบี้ยประชุม และบำเหน็จกรรมการ

(ซึ่งเป็นจำนวนคงที่ปีละ12ล้านบาท)

(ข) ค่าตอบแทนรวมของเจ้าหน้าที่บริหารทุกคน 21,457,771.- บาท

โดยเป็นค่าตอบแทนในรูปเงินเดือน โบนัส และค่าเบี้ยเลี้ยง

  9.3.2 ค่าตอบแทนอื่น

  -ไม่มี-

  9.4 การกำกับดูแลกิจการ

  คณะกรรมการได้ศึกษาและปฏิบัติตามแนวทางและข้อเสนอแนะของตลาดหลักทรัพย์ฯ
  และของคณะกรรมการกำกับหลักทรัพย์และตลาดหลักทรัพย์ตลอดมา
  รวมทั้งข้อเสนอแนะในการกำกับดูแลกิจการ
  และการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน

  9.5 การดูแลการใช้ข้อมูลภายใน

  บริษัทมีนโยบายให้ผู้บริหารปฏิบัติตามแนวทางข้อเสนอแนะของตลาดหลักทรัพย์ฯ
  และของคณะกรรมการกำกับหลักทรัพย์และตลาดหลักทรัพย์
  และระเบียบปฏิบัติที่ออกโดยองค์กรกำกับดูแลทุกระดับชั้นอย่างเคร่งคัด
  ทั้งรวมถึงการห้ามมิให้ผู้บริหารนำข้อมูลภายในของบริษัทไปใช้เพื่อประโยชน์ส่วนตน
  ซึ่งรวมทั้งเพื่อการซื้อขายหลักทรัพย์ของบริษัท
  โดยได้แจ้งนโยบายของบริษัทและกฎเกณฑ์แนวทางปฏิบัติและข้อเสนอแนะของตลาดหลักทรัพย์ฯ
  และของคณะกรรมการกำกับหลักทรัพย์และตลาดหลักทรัพย์ให้ผู้บริหารทุกท่านทราบ
  พร้อมทั้งกำหนดให้ผู้บริหารต้องรายงานการซื้อขายหลักทรัพย์ของบริษัทให้บริษัททราบโดยทันที
  และได้รวบรวมรายงานเหล่านั้น(หากมี) แจ้งให้คณะกรรมการทราบทุกครั้งที่มีการประชุม

  9.6 บุคลากร

  ณ วันที่ 31 ธันวาคม 2543 กลุ่มบริษัทมีพนักงานรวม 1,594 คน แบ่งตามสายงานหลักได้ ดังนี้

  สายธุรกิจสื่อโทรทัศน์ และสื่อใหม่ 1,137 คน

  สายธุรกิจจัดหา/ผลิตรายการบันเทิงและสารคดี 109 คน

  สายธุรกิจวิทยุ 123 คน

สายธุรกิจผลิตรายการแสดง ส่งเสริมการจำหน่าย

  เพลงและกิจกรรมรณรงค์ 199 คน

  สายธุรกิจต่อเนื่องและสนับสนุน 26 คน

  รวมทั้งสิ้น 1,594 คน

  ผลตอบแทนรวมของพนักงานกลุ่มบริษัท ในรอบปี 2543 เป็นจำนวนเงินรวม 500.04 ล้านบาท
  ประกอบด้วย เงินเดือน ค่าล่วงเวลา เบี้ยเลี้ยง โบนัส เงินสมทบกองทุนสำรองเลี้ยงชีพ
  ค่ารักษาพยาบาล และสวัสดิการต่างๆ

  กลุ่มบริษัทมีนโยบายส่งเสริมให้บุคลากรพัฒนาความรู้ความสามารถ และเพิ่มทักษะในการทำงาน
  โดยส่งเสริมให้บุคลากรได้เข้าอบรมสัมมนาตามสายงานความรับผิดชอบอย่างสม่ำเสมอ
  โดยบริษัทเป็นผู้สนับสนุนค่าใช้จ่ายนั้น ทั้งนี้ ในรอบปี 2543
  มีค่าใช้จ่ายในการส่งพนักงานเข้ารับการอบรมสัมมนารวม 0.37 ล้านบาท